Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 1. melléklet a 96/2011. (X. 17.) VM rendelethez
Paragraph Index: 381

2. A körzeti erdõtervezés során érvényesítendõ szakmai célok, tervezési alapelvek A körzet erdeinek jelentõs része természetvédelmi oltalom alatt áll, vagy a fõváros közeli elhelyezkedésénél fogva jelentõs környezetvédelmi, turisztikai és rekreációs funkciókat tölt be. A körzeti erdõtervezés elsõdleges célja ennek megfelelõen azon erdõgazdálkodási tevékenységek meghatározása, amelyek a környezet- és természetvédelmi, valamint a közjóléti szempontok érvényre juttatását is fokozottan szolgálják. A körzetben folyó erdõgazdálkodás tekintetében – különösen az állami tulajdonban álló, és nem gazdasági elsõdleges rendeltetésû erdõkben – a faanyagtermelés csak az elõbbi szempontoknak alárendelt cél lehet. Az erdõtervezés és az erdõgazdálkodás során emiatt ezekben az erdõkben fokozottabban kell törekedni az õshonos fafajokból álló, és a természeteshez közelálló szerkezetû erdõk kialakítására, az erdõk természetes úton való felújítására, valamint az erdõborítás minél folyamatosabb fenntartására.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes